钦定古今图书集成/明伦汇编/官常典/第085卷 > 纪厉王康
## 钦定古今图书集成/明伦汇编/官常典/第085卷 > 纪厉王康

按《周书》本传：“孝闵帝一男：陆夫人生纪厉王康。康字
乾定。保定初，封纪国公，邑万户。建德三年，进爵为王，
仍出为总管利始等五州、大小剑二防诸军事、利州
刺史。康骄矜无轨度，信任僚佐卢奕等遂缮修戎器，
阴有异谋。司录裴融谏止之，康不听，乃杀融。五年，诏
赐康死。子湜嗣，大定中，为隋文帝所害，国除。”